Magyar Állami Operaház – Marco Comin
Fotó: Dominik Ketz
Marco Comin zongorát és zeneszerzést tanult szülővárosában, Velencében a Benedetto Marcellóról elnevezett zenekonzervatóriumban, valamint történelmet a velencei Università Ca' Foscari növendékeként. 2000-2004 között a berlini Hanns Eisler Zeneakadémián folytatott karmesteri tanulmányokat Hans-Dieter Baum és Christian Ehwald irányításával, majd művészeti stúdiumait is befejezte. 2005-2008 között a weimari Deutsches Nationaltheater második koncertmestere volt, ahol nem csupán olyan műveket vezényelhetett, mint az Otello, a Tosca, a Nabucco és a Melusina, de lehetősége nyílt arra, hogy próbálja a Tell Vilmost vagy a Párizsi életet, továbbá A hókirálynő és az Ariodante premierjét is vezényelte. 2008-2012 a Kassel Sttatstheater első koncertmestere és helyettes zeneigazgatója volt. Kasselben vezényelte többek között a Don Giovannit, a Lammermoori Luciát, az Orlandót, a Faustot, a Don Pasqualét, a Szentivánéji álmot, az Otellót és a Bohéméletet. Németországban és külföldön egyaránt rendszeresen dolgozik koncertkarmesterként. Széles repertoárján a barokktól kortárs szerzők műveiig sok minden található. 2012 szeptembere óta a Staatstheater am Gärtnerplatz első karmestere, ahol olyan produkciók zenei vezetéséért felel, mint a Don Pasquale, a Csipkerózsika, Szemelé, Aida, Peter Grimes, Az alvajáró és a Candide.
2018. március 28.2018-03-28
2018. március 31.2018-03-31
2018. április 1.2018-04-01
2019. április 18.2019-04-18
2019. április 25.2019-04-25
2019. április 27.2019-04-27